Andra Pärsimägi
Andra Pärsimägi (sündinud 19. juulil 1963 Rakveres) on Eesti jurist, kohtunik. Ta lõpetas 1990. aastal õpingud Tartu Riikliku Ülikooli õigusteaduskonnas. Aastatel 1987–1992 töötas ta Tartu Rahvasaadikute Nõukogu Täitevkomitee raamatupidaja, kaadriinspektori ja juristina. 1992–1993 töötas ta algul Tartu Maavalitsuse õigusametis spetsialistina, hiljem Tartu Linnavalitsuse korteriametis juhatajana. 29. detsembril 1993 nimetas president Lennart Meri Riigikohtu üldkogu ettepanekul Andra Pärsimäe kohtunikuks Tartu Ringkonnakohtusse. Ta töötab tänini Tartu Ringkonnakohtu tsiviilkolleegiumis. Ta on Eesti Kohtunike Ühingu liige.